title: Решение на Съвета от 7 март 2011 година за сключване от името на Европейския съюз на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, по отношение по-специално на съдебното сътрудничество пﾾ наказателноправни въпроси и полицейското сътрудничество

text:
               18.6.2011

               BG

               Официален вестник на Европейския съюз

               L 160/1

         РЕШЕНИЕ НА СЪВЕТА
   от 7 март 2011 година
   за сключване от името на Европейския съюз на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, по отношение по-специално на съдебното сътрудничество по наказателноправни въпроси и полицейското сътрудничество
   (2011/349/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 16, член 79, параграф 2, буква в), член 82, параграф 1, букви б) и г), член 87, параграфи 2 и 3, член 89 и член 114 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               След упълномощаването на председателството, подпомагано от Комисията, на 27 февруари 2006 г., преговорите с Княжество Лихтенщайн и Конфедерация Швейцария за Протокол относно присъединяването на Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген приключиха.

               (2)

               В съответствие с решения 2008/261/ЕО (1) и 2008/262/ПВР (2) на Съвета и при условие сключването му на по-късна дата Протоколът бе подписан от името на Европейския съюз на 28 февруари 2008 г.

               (3)

               Вследствие влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник.

               (4)

               Протоколът следва да бъде одобрен.

               (5)

               Доколкото се засяга развитието на достиженията на правото от Шенген, които попадат в обхвата на дял V от Договора за функционирането на Европейския съюз, е уместно Решение 1999/437/ЕО на Съвета от 17 май 1999 г. относно определени условия по прилагането на Споразумението между Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (3) да стане приложимо mutatis mutandis към отношенията с Лихтенщайн.

               (6)

               Обединеното кралство участва в настоящото решение в съответствие с член 5, параграф 1 от Протокола относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз, и член 8, параграф 2 от Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (4).

               (7)

               Ирландия участва в настоящото решение в съответствие с член 5, параграф 1 от Протокола относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз, и член 6, параграф 2 от Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (5).

               (8)

               Настоящото решение не засяга позицията на Дания съгласно Протокола относно позицията на Дания, приложен към Договора за Европейския съюз и към Договора за функционирането на Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Протоколът между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген и свързаните с него документи се одобряват от името на Европейския съюз.
   Текстовете на Протокола и на свързаните с него документи са приложени към настоящото решение.
   Член 2
   Настоящото решение се прилага в областите, обхванати от разпоредбите, изброени в член 2, параграфи 1 и 2 от Протокола, и към тяхното развитие, доколкото тези разпоредби са изброени в решения 2000/365/ЕО и 2002/192/ЕО.
   Член 3
   Разпоредбите на членове 1—4 от Решение 1999/437/ЕО се прилагат по същия начин за асоциирането на Лихтенщайн към изпълнението, прилагането и развитието на достиженията на правото от Шенген.
   Член 4
   Председателят на Съвета се оправомощава да посочи лицето, упълномощено да депозира от името на Европейския съюз инструмента за одобрение, предвиден в член 9 от Протокола, за да изрази съгласието на Европейския съюз да бъде обвързан, както и да направи следната нотификация:

      „Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваването на „Европейската общност“ в Протокола, както и в Споразумението, където е подходящо, трябва да се разбира като позоваване на „Европейския съюз“.“

   Член 5
   Настоящото решение влиза в сила в деня на приемането му.
   Член 6
   Настоящото решение се публикува в Официален вестник на Европейския съюз.

      Съставено в Брюксел на 7 март 2011 година.

            За Съвета

            Председател

         CZOMBA S.

      (1)  Решение 2008/261/ЕО на Съвета от 28 февруари 2008 г. за подписването от името на Европейската общност и за временното прилагане на някои разпоредби от Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген (ОВ L 83, 26.3.2008 г., стр. 3).

      (2)  Решение 2008/262/ПВР на Съвета от 28 февруари 2008 г. за подписването от името на Европейския съюз и временното прилагане на някои разпоредби от Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (ОВ L 83, 26.3.2008 г., стр. 5).

      (3)  ОВ L 176, 10.7.1999 г., стр. 31.

      (4)  ОВ L 131, 1.6.2000 г., стр. 43.

      (5)  ОВ L 64, 7.3.2002 г., стр. 20.
   ЗАКЛЮЧИТЕЛЕН АКТ
   Упълномощените представители на
   ЕВРОПЕЙСКИЯТ СЪЮЗ
   и
   ЕВРОПЕЙСКАТА ОБЩНОСТ
   и
   КОНФЕДЕРАЦИЯ ШВЕЙЦАРИЯ
   и
   КНЯЖЕСТВО ЛИХТЕНЩАЙН
   наричани по-долу „договарящи страни“,
   на заседание в Брюксел на двадесет и осми февруари 2008 година за подписването на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, приеха протокола.
   Упълномощените представители на договарящите страни приеха следните декларации, изброени по-долу и приложени към настоящия заключителен акт:

               —

               Съвместна декларация на договарящите страни за Европейската агенция за управление на оперативното сътрудничество по външните граници на държавите-членки на Европейския съюз;

               —

               Съвместна декларация на договарящите страни по член 23, параграф 7 от Конвенцията от 29 май 2000 г. за взаимопомощ по наказателно-правни въпроси между държавите-членки на Европейския съюз (1);

               —

               Декларация от Европейската общност и Лихтенщайн за външните отношения;

               —

               Декларация от Лихтенщайн за взаимопомощ по наказателноправни въпроси;

               —

               Декларация от Лихтенщайн по член 5, параграф 2, буква б);

               —

               Декларация от Лихтенщайн за прилагане на Европейската Конвенция за взаимопомощ по наказателно-правни въпроси и на Европейската Конвенция за екстрадицията;

               —

               Декларация от Европейската общност относно Фонда за външните граници за периода 2007—2013 г.;

               —

               Декларация на Европейската комисия за представянето на предложения;

               —

               Съвместна декларация за съвместни заседания.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         På Europeiska unionens vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta’ Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

      (1)  ОВ C 197, 12.7.2000 г., стр. 1.
   СЪВМЕСТНИ ДЕКЛАРАЦИИ НА ДОГОВАРЯЩИТЕ СТРАНИ

      СЪВМЕСТНА ДЕКЛАРАЦИЯ НА ДОГОВАРЯЩИТЕ СТРАНИ ЗА ЕВРОПЕЙСКАТА АГЕНЦИЯ ЗА УПРАВЛЕНИЕ НА ОПЕРАТИВНОТО СЪТРУДНИЧЕСТВО ПО ВЪНШНИТЕ ГРАНИЦИ НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ
      Договарящите страни вземат предвид, че ще се сключват по-нататъшни споразумения за присъединяването на Швейцария и Лихтенщайн към Европейската агенция за управление на оперативното сътрудничество по външните граници на държавите-членки на Европейския съюз, по примера на споразуменията договорени с Норвегия и Исландия.

      СЪВМЕСТНА ДЕКЛАРАЦИЯ НА ДОГОВАРЯЩИТЕ СТРАНИ ПО ЧЛЕН 23, ПАРАГРАФ 7 ОТ КОНВЕНЦИЯТА ОТ 29 МАЙ 2000 Г. ЗА ВЗАИМОПОМОЩ ПО НАКАЗАТЕЛНОПРАВНИ ВЪПРОСИ МЕЖДУ ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ
      Договарящите страни се споразумяват, че Лихтенщайн може, съгласно разпоредбите на член 23, параграф 1, буква в) от Конвенцията за взаимопомощ по наказателноправни въпроси между държавите-членки на Европейския съюз, да поиска при някои по-специфични обстоятелства, освен ако съответната държава-членка е получила съгласието на лицето, личните данни да не бъдат използвани за целите, посочени в член 23, параграф 1, букви а) и б), без предварителното съгласие на Лихтенщайн при производства, при които Лихтенщайн би могъл да откаже или ограничи предоставянето или използването на лични данни съгласно Конвенцията, или използването на инструментите, посочени в член 1 от нея.
      Ако, при някой по-специален случай, Лихтенщайн откаже да даде съгласието си за искане от държава-членка, съгласно предходните разпоредби, той трябва да посочи писмени мотиви за своето решение.

   ДРУГИ ДЕКЛАРАЦИИ

      ДЕКЛАРАЦИЯ ОТ ЕВРОПЕЙСКАТА ОБЩНОСТ И ЛИХТЕНЩАЙН ЗА ВЪНШНИТЕ ОТНОШЕНИЯ
      Европейската общност и Лихтенщайн се договарят, че Европейската общност се задължава да насърчава трети страни или международни организации, с които тя сключва споразумения в сфери, свързани с Шенгенското сътрудничество, включително визовата политика, да сключат подобни споразумения с Княжество Лихтенщайн, без да се засягат компетенциите на последното да сключва такива споразумения.

      ДЕКЛАРАЦИЯ ОТ ЛИХТЕНЩАЙН ЗА ВЗАИМОПОМОЩ ПО НАКАЗАТЕЛНОПРАВНИ ВЪПРОСИ
      Лихтенщайн декларира, че данъчните нарушения, които се разследват от властите на Лихтенщайн, могат да не водят до подвеждане под отговорност пред съдебната власт, компетентна, inter alia, да изслушва наказателни дела.

      ДЕКЛАРАЦИЯ ОТ ЛИХТЕНЩАЙН ПО ЧЛЕН 5, ПАРАГРАФ 2, БУКВА б)
      (Срок за приемане на новите достижения на правото от Шенген)
      Максималният срок от осемнадесет месеца, определен в член 5, параграф 2, буква б), обхваща както одобряването, така и прилагането на съответния акт или мярка. Той включва следните етапи:

                  —

                  подготвителен етап,

                  —

                  парламентарна процедура,

                  —

                  тридесет дневен краен срок за референдум,

                  —

                  където е приложимо, референдум (организация и гласуване),

                  —

                  обнародване от княза.

            Правителството на Лихтенщайн информира незабавно Съвета и Комисията за приключването на всеки един от изброените етапи.
      Правителството на Лихтенщайн се задължава да използва всички налични средства, за да осигури възможно най-бързото протичане на гореспоменатите етапи.

      ДЕКЛАРАЦИЯ ОТ ЛИХТЕНЩАЙН ЗА ПРИЛАГАНЕ НА ЕВРОПЕЙСКАТА КОНВЕНЦИЯ ЗА ВЗАИМОПОМОЩ ПО НАКАЗАТЕЛНОПРАВНИ ВЪПРОСИ И НА ЕВРОПЕЙСКАТА КОНВЕНЦИЯ ЗА ЕКСТРАДИЦИЯТА
      Лихтенщайн се задължава да се въздържа от позоваване на своите резерви и декларации, направени при ратифициране на Европейската конвенция за екстрадиция от 13 декември 1957 г. и на Европейската конвенция за взаимопомощ по наказателноправни въпроси от 20 април 1959 г., доколкото те са несъвместими с настоящото споразумение.

      ДЕКЛАРАЦИЯ ОТ ЕВРОПЕЙСКАТА ОБЩНОСТ ОТНОСНО ФОНДА ЗА ВЪНШНИТЕ ГРАНИЦИ ЗА ПЕРИОДА 2007—2013 г.
      Европейската общност понастоящем създава Фонд за външните граници за периода 2007—2013 г., за който ще бъдат сключени допълнителни договорености с третите страни, асоциирани към достиженията на правото от Шенген.

      ДЕКЛАРАЦИЯ НА ЕВРОПЕЙСКАТА КОМИСИЯ ЗА ПРЕДСТАВЯНЕТО НА ПРЕДЛОЖЕНИЯ
      Когато представя предложения, свързани с настоящото споразумение пред Съвета на Европейския съюз и пред Европейския парламент, Комисията предоставя копия от тези предложения на Лихтенщайн.
      Участие в комитети, които подпомагат Европейската комисия при упражняване на изпълнителните ѝ правомощия:
      Съветът упълномощи Комисията на 1 юни 2006 г. да започне преговори с Република Исландия, Кралство Норвегия, Конфедерация Швейцария и Княжество Лихтенщайн, предвид сключването на споразумение за асоциирането на последното към работата на комитетите, които подпомагат Европейската комисия при упражняване на изпълнителните ѝ правомощия във връзка с изпълнението, прилагането и развитието на достиженията на правото от Шенген.
      До сключването на това споразумение, за Лихтенщайн се прилага споразумението под формата на размяна на писма между Съвета на Европейския съюз и Конфедерация Швейцария относно комитетите, които подпомагат Европейската комисия при упражняване на изпълнителните ѝ правомощия, като се взема предвид, че, що се отнася до Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (1), участието на Лихтенщайн се урежда от член 100 от Споразумението за Европейското икономическо пространство.

      СЪВМЕСТНА ДЕКЛАРАЦИЯ ЗА СЪВМЕСТНИ ЗАСЕДАНИЯ
      Делегациите, представляващи правителствата на държавите-членки на Европейския съюз,
      Делегацията на Европейската комисия,
      Делегациите, представляващи правителствата на Република Исландия и Кралство Норвегия,
      Делегацията, представляваща правителството на Конфедерация Швейцария,
      Делегацията, представляваща правителството на Княжество Лихтенщайн,
      Отбелязват, че Лихтенщайн се присъединява към Смесения комитет, учреден със Споразумението относно асоциирането на Швейцария към изпълнението, прилагането и развитието на достиженията на правото от Шенген, чрез протокол към това споразумение.
      Решиха да организират съвместно срещите на Смесения комитет, учреден със Споразумението относно асоциирането на Исландия и Норвегия към изпълнението, прилагането и развитието на достиженията на правото от Шенген, от една страна, и със Споразумението относно асоциирането на Швейцария към изпълнението, прилагането и развитието на достиженията на правото от Шенген, допълнено от Протокола за асоциирането на Лихтенщайн, от друга страна, независимо от нивото на срещата.
      Отбелязаха, че провеждането на тези срещи съвместно изисква прагматични договорености относно длъжността на председател на тези срещи, когато това председателство следва да се осъществява от асоцииралите се страни, съгласно споразумението между Европейския съюз, Европейската общност и Конфедерация Швейцария относно асоциирането на Швейцария към изпълнението, прилагането и развитието на достиженията на правото от Шенген, допълнена от Протокола за асоциирането на Лихтенщайн, или Споразумението, сключено от Съвета на Европейския съюз и Република Исландия и Кралство Норвегия, относно асоциирането на последните към изпълнението, прилагането и развитието на достиженията на правото от Шенген.
      Отбелязва желанието на асоциираните държави да отстъпят, когато е необходимо, упражняването на своето председателство и да го упражняват помежду си на ротационен принцип по азбучен ред на имената от влизането в сила на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген и от влизане в сила на Протокола за асоциирането на Лихтенщайн.

      (1)  ОВ L 281, 23.11.1995 г., стр. 31. Директива, последно изменена с Регламент (ЕО) № 1882/2003 на Европейския парламент и на Съвета от 29 септември 2003 г. (ОВ L 284, 31.10.2003 г., стр. 1).
    ---documentbreak---

               18.6.2011

               BG

               Официален вестник на Европейския съюз

               L 160/1

         ПРОТОКОЛ
   между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген
   ЕВРОПЕЙСКИЯТ СЪЮЗ
   и
   ЕВРОПЕЙСКАТА ОБЩНОСТ,
   както и
   КОНФЕДЕРАЦИЯ ШВЕЙЦАРИЯ,
   както и
   КНЯЖЕСТВО ЛИХТЕНЩАЙН,
   наричани по-долу „договарящи страни“,
   КАТО ВЗЕХА ПРЕДВИД Споразумението от 26 октомври 2004 г. между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (1) („Споразумението за асоцииране“),
   КАТО ПРИПОМНЯТ, че член 16 от него, който предвижда възможност Княжество Лихтенщайн да се присъедини към Споразумението за асоцииране с протокол,
   КАТО ОТЧИТАТ географското положение на Княжество Лихтенщайн,
   КАТО ОТЧИТАТ тесните връзки между Княжество Лихтенщайн и Конфедерация Швейцария, които се изразяват в пространство без вътрешен граничен контрол между Княжество Лихтенщайн и Конфедерация Швейцария,
   КАТО ОТЧИТАТ желанието на Княжество Лихтенщайн съответно да установи и поддържа пространство без граничен контрол с всички Шенгенски страни и да се асоциира към достиженията на правото от Шенген,
   КАТО ИМАТ ПРЕДВИД, че Споразумението, сключено на 18 май 1999 г. от Съвета на Европейския съюз и Република Исландия и Кралство Норвегия (2), асоциира последните две държави към изпълнението, прилагането и развитието на достиженията на правото от Шенген,
   КАТО ИМАТ ПРЕДВИД, че е желателно Княжество Лихтенщайн да се асоциира на равноправна основа с Исландия, Норвегия и Швейцария към изпълнението, прилагането и развитието на достиженията на правото от Шенген,
   КАТО ИМАТ ПРЕДВИД, че следва да бъде сключен протокол между Европейския съюз, Европейската общност, Конфедерация Швейцария и Княжество Лихтенщайн, който да определя права и задължения за Лихтенщайн, подобни на договорените между Съвета на Европейския съюз, от една страна, и Исландия и Норвегия, както и Швейцария, от друга,
   КАТО ИМАТ ПРЕДВИД, че разпоредбите на дял IV от Договора за създаване на Европейската общност и актовете, приети на основата на този дял, не се прилагат за Кралство Дания съгласно Протокола за позицията на Дания, приложен към Договора за Европейския съюз и Договора за създаване на Европейската общност, и като имат предвид, че решенията, целящи да развият достиженията на правото от Шенген при прилагане на този дял, които Дания е транспонирала в националното си законодателство, могат да породят само международни законови задължения между Дания и останалите държави-членки,
   КАТО ИМАТ ПРЕДВИД, че Ирландия и Обединеното кралство Великобритания и Северна Ирландия участват в някои разпоредби на достиженията на правото от Шенген в съответствие с решенията, взети съгласно Протокола за интегриране на достиженията на правото от Шенген в правната рамка на Европейския съюз и приложен към Договора за Европейския съюз и Договора за създаване на Европейската общност (3),
   КАТО ИМАТ ПРЕДВИД, че е необходимо да се гарантира, че държавите, с които Европейският съюз е установил асоцииране за целите на изпълнението, прилагането и развитието на достиженията на правото от Шенген, прилагат тези достижения и във взаимоотношенията помежду си,
   КАТО ИМАТ ПРЕДВИД, че правилното функциониране на достиженията на правото от Шенген изисква настоящият протокол да бъде прилаган едновременно със споразуменията между различните страни, асоциирани към или участващи в изпълнението и развитието на достиженията на правото от Шенген, уреждащи техните взаимоотношения,
   КАТО ВЗЕХА ПРЕДВИД Протокола за присъединяване на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждането на молба за убежище, подадена в някоя от държавите-членки или в Швейцария (4),
   КАТО ИМАТ ПРЕДВИД връзката между достиженията на правото от Шенген и това на Общността относно установяването на критерии и механизми за определяне на държавата, компетентна за разглеждането на молба за убежище, подадена в някоя от държавите-членки, и относно създаването на системата „Евродак“,
   КАТО ИМАТ ПРЕДВИД, че тази връзка изисква достиженията на правото от Шенген да се прилагат едновременно с достиженията на правото на Общността относно установяването на критерии и механизми за определяне на държавата, компетентна за разглеждането на молба за убежище, подадена в някоя от държавите-членки, и тези относно създаването на системата „Евродак“,
   СЕ СПОРАЗУМЯХА ЗА СЛЕДНОТО:
   Член 1
   В съответствие с член 16 от Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (наричано по-долу „Споразумението за асоцииране“) Княжество Лихтенщайн (наричано по-долу „Лихтенщайн“) се присъединява към Споразумението за асоцииране при реда и условията, изложени в настоящия протокол.
   Това присъединяване поражда взаимни права и задължения между договарящите страни в съответствие с изложените в него правила и процедури.
   Член 2
   1.   Разпоредбите на достиженията на правото от Шенген, изброени в приложение А и приложение Б към Споразумението за асоцииране, така както се прилагат към държавите-членки на Европейския съюз, се изпълняват и прилагат от Лихтенщайн при условията, предвидени в тези приложения.
   2.   Освен това разпоредбите на актовете на Европейския съюз и на Европейската общност, посочени в приложението към настоящия протокол, които са заменили или развили разпоредбите на достиженията на правото от Шенген, се изпълняват и прилагат от Лихтенщайн.
   3.   Актовете и мерките, предприети от Европейския съюз и от Европейската общност, които изменят или развиват разпоредбите на достиженията на правото от Шенген и за които са приложени процедурите, посочени в Споразумението за асоцииране, във връзка с настоящия протокол, също се приемат, изпълняват и прилагат от Лихтенщайн, без да се засяга член 5.
   Член 3
   Правата и задълженията, посочени в член 3, параграфи 1—4, членове 4—6, 8—10, член 11, параграфи 2, 3 и 4 и член 13 от Споразумението за присъединяване, се прилагат за Лихтенщайн.
   Член 4
   Длъжността на председател на смесения комитет, създаден с член 3 от Споразумението за присъединяване, се заема на експертно ниво от представителя на Европейския съюз. На ниво висши служители и министри тя се заема последователно, за период от шест месеца, от представителя на Европейския съюз и съответно от представителя на правителството на Лихтенщайн или Швейцария.
   Член 5
   1.   Приемането на нови актове или мерки, свързани с въпросите, посочени в член 2, се запазва за компетентните институции на Европейския съюз. При спазване на разпоредбите на параграф 2 такива актове или мерки влизат в сила едновременно за Европейския съюз, Европейската общност и техните съответни държави-членки и за Лихтенщайн, освен ако в същите не е предвидено друго. В тази връзка следва да се държи точна сметка за периода от време, посочен от Лихтенщайн в Смесения комитет като необходим, за да му позволи изпълнение на конституционните изисквания.

               2.

                           а)

                           Съветът на Европейския съюз (наричан по-долу „Съветът“) нотифицира Лихтенщайн незабавно за приемането на актовете или мерките, посочени в параграф 1, за които се прилага процедурата, посочена в настоящия протокол. Лихтенщайн решава дали да приеме съдържанието им и дали да ги приложи във вътрешната си правна уредба. Това решение се съобщава на Съвета и на Комисията на Европейските общности (наричана по-долу „Комисията“) в рамките на тридесет дни от приемането на съответните актове или мерки.

                           б)

                           Ако съдържанието на такъв акт или мярка може да обвърже Лихтенщайн само след изпълнение на определени конституционни изисквания, Лихтенщайн информира Съвета и Комисията за това към момента на нотифицирането. Лихтенщайн своевременно информира писмено Съвета и Комисията за изпълнението на всички конституционни изисквания. В случаите, когато не се изисква референдум, нотифицирането се извършва най-късно тридесет дни след изтичане на крайния срок за референдум. Ако се изисква референдум, Лихтенщайн разполага с осемнадесет месеца след датата, на която е бил нотифициран от Съвета, за да направи своята нотификация. От датата, определена за влизането в сила на акта или мярката за Лихтенщайн, до отправянето на нотификация за изпълнение на конституционните изисквания Лихтенщайн прилага временно, доколкото е възможно, въпросния акт или мярка.

         Ако Лихтенщайн не може да прилага временно въпросния акт или мярка и това води до затруднения, които нарушават Шенгенското сътрудничество, възникналата ситуация се разглежда от смесения комитет. Европейският съюз и Европейската общност могат да предприемат пропорционални и целесъобразни мерки срещу Лихтенщайн, за да гарантират правилното функциониране на Шенгенското сътрудничество.
   3.   Приемането от Лихтенщайн на актовете и мерките, посочени в параграф 2, поражда права и задължения между Лихтенщайн, от една страна, и Европейския съюз, Европейската общност и държавите-членки, доколкото те са обвързани от тези актове и мерки, и Швейцария, от друга страна.
   4.   Когато:

               а)

               Лихтенщайн нотифицира решението си да не приема съдържанието на акт или мярка по параграф 2, към които са били приложени определените в настоящия протокол процедури; или

               б)

               Лихтенщайн не отправи нотификация в рамките на тридесетдневния срок, посочен в параграф 2, буква а) или параграф 5, буква а); или

               в)

               Лихтенщайн не отправи нотификация най-късно тридесет дни след изтичане на крайния срок за референдум или, в случай на референдум, в рамките на определения в параграф 2, буква б) осемнадесетмесечен срок, или не предвиди споменатото в същата точка временно прилагане от датата, посочена за влизане в сила на съответния акт или мярка,

         настоящият протокол се счита за прекратен, освен ако смесеният комитет не реши друго в рамките на деветдесет дни, след внимателно разглеждане на начините за продължаване на протокола. Прекратяването на настоящия протокол поражда действие три месеца след изтичането на деветдесетдневния период.

               5.

                           а)

                           Ако разпоредбите на нов акт или мярка имат за ефект възпрепятстването на държавите-членки да поставят изпълнението на молбите за взаимопомощ по наказателноправни въпроси или за признаване на заповедите от други държави-членки за претърсване на помещения и/или изземване на доказателствени материали в зависимост от условията, изложени в член 51 от Конвенцията за прилагане на Споразумението от Шенген (5), Лихтенщайн може да нотифицира Съвета и Комисията в периода от тридесет дни, посочен в параграф 2, буква а), че няма да приеме или приложи тези разпоредби във вътрешната си правна уредба, когато те се отнасят за искания или заповеди за претърсване и изземване, представени за целите на разследване или наказателно преследване на престъпления в областта на прякото подоходно облагане, които, ако са извършени в Лихтенщайн, не са наказуеми по законодателството на Лихтенщайн с наказание, свързано със задържане под стража. В този случай настоящият протокол не се счита за прекратен, независимо от разпоредбите на параграф 4.

                           б)

                           Смесеният комитет се събира до два месеца след представянето на искане от някой от неговите членове и, като взема предвид международното развитие, дискутира положението, произтичащо от нотификация по буква а).

         След като Смесеният комитет е постигнал споразумение за пълното приемане и изпълнение от Лихтенщайн на съответните разпоредби от новия акт или мярка, се прилагат параграф 2, буква б) и параграфи 3 и 4. Информацията, посочена в първото изречение от параграф 2, буква б), се предоставя до тридесет дни от постигане на споразумението от смесения комитет.
   Член 6
   При изпълняване на задълженията си по отношение на Шенгенската информационна система и Визовата информационна система Лихтенщайн може да използва техническата инфраструктура на Швейцария за достъп до тези системи.
   Член 7
   По отношение на административните разходи, свързани с изпълнението на настоящия протокол, Лихтенщайн внася в общия бюджет на Европейските общности годишна вноска от 0,071 % от сумата от 8 100 000 EUR, подлежаща на годишна корекция, която отразява инфлацията в Европейския съюз.
   Член 8
   1.   Настоящият протокол не засяга Споразумението за Европейското икономическо пространство или други споразумения, сключени между Европейската общност и Лихтенщайн.
   2.   Настоящият протокол не засяга споразуменията, обвързващи Лихтенщайн, от една страна, и една или повече държави-членки, от друга, доколкото тези споразумения са съвместими с настоящия протокол. Ако тези споразумения са несъвместими с настоящия протокол, последният има предимство.
   3.   Настоящият протокол не засяга по никакъв начин бъдещите споразумения, които ще се сключат с Лихтенщайн от Европейската общност или между Европейската общност и нейните държави-членки, от една страна, и Лихтенщайн, от друга, или споразуменията, сключени на основата на членове 24 и 38 от Договора за Европейския съюз.
   4.   Настоящият протокол не засяга споразуменията между Лихтенщайн и Швейцария дотолкова, доколкото са съвместими с него. Ако тези споразумения са несъвместими с настоящия протокол, последният има предимство.
   Член 9
   1.   Настоящият протокол влиза в сила един месец след деня, в който генералният секретар на Съвета, в качеството си на негов депозитар, е установил, че са спазени всички формални изисквания по отношение изразяване на съгласие от или от името на страните, които се обвързват с настоящия протокол.
   2.   Членове 1, 4 и член 5, параграф 2, буква а), първо изречение от настоящия протокол и правата и задълженията, изложени в член 3, параграфи 1—4 и членове 4—6 от Споразумението за присъединяване, се прилагат временно за Лихтенщайн, считано от датата на подписването на настоящия протокол.
   3.   По отношение на актовете или мерките, приети след подписването на настоящия протокол, но преди влизането му в сила, тридесетдневният срок, посочен в последното изречение на член 5, параграф 2, буква а), започва да тече от датата на влизане в сила на настоящия протокол.
   Член 10
   1.   Разпоредбите, посочени в член 2, влизат в сила за Лихтенщайн от дата, определена от Съвета, който взема решение с единодушие на членовете, представляващи правителствата на онези държави-членки, които прилагат разпоредбите, посочени в член 2, след консултация със Смесения комитет и след като се е уверил, че предварителните условия за прилагането на съответните разпоредби са били изпълнени от Лихтенщайн.
   Членовете на Съвета, представляващи правителствата на Ирландия и на Обединеното кралство Великобритания и Северна Ирландия, участват във вземането на това решение, доколкото то се отнася до разпоредбите на достиженията на правото от Шенген и до актовете, основаващи се на него или свързани с него, в които участват тези държави-членки.
   Членовете на Съвета, представляващи правителствата на държавите-членки, за които, съгласно техните договори за присъединяване, се прилагат само някои от разпоредбите, посочени в член 2, участват във вземането на това решение, доколкото то се отнася до разпоредбите на достиженията на правото от Шенген, които вече са приложими за тях.
   2.   Прилагането на разпоредбите, посочени в параграф 1, поражда права и задължения между Швейцария и Лихтенщайн, от една страна, и между Лихтенщайн и Европейския съюз, Европейската общност и държавите-членки, от друга страна, доколкото те са обвързани от тези разпоредби.
   3.   Настоящият протокол се прилага, само ако се прилагат и споразуменията, които следва да бъдат сключени от Лихтенщайн и посочени в член 13 от Споразумението за асоцииране.
   4.   Освен това настоящият протокол се прилага, само ако се прилага и протоколът между Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария за критериите и механизмите за определяне на държавата, която е компетентна за разглеждане на молба за убежище, подадена в държава-членка или в Швейцария.
   Член 11
   1.   Настоящият протокол може да бъде денонсиран от Лихтенщайн или от Швейцария, или по решение на Съвета, който взема решение с единодушие на членовете си. Депозитарят се нотифицира за денонсирането, което влиза в сила шест месеца след нотифицирането.
   2.   В случай на денонсиране на настоящия протокол или на Споразумението за асоцииране от Швейцария или в случай на прекратяване на Споразумението за асоцииране по отношение на Швейцария Споразумението за асоцииране и настоящият протокол остават в сила спрямо отношенията между Европейския съюз, от една страна, и Лихтенщайн, от друга. В такъв случай Съветът взема решение за необходимите мерки след консултация с Лихтенщайн. Все пак тези мерки са обвързващи за Лихтенщайн, само ако Лихтенщайн приеме това.
   3.   Настоящият протокол се счита за прекратен, ако Лихтенщайн прекрати някое от споразуменията, посочени в член 13 от Споразумението за асоцииране, сключени от Лихтенщайн, или прекрати протокола, посочен в член 10, параграф 4.
   Член 12
   Настоящият протокол е съставен в три екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, фински, френски, чешки, унгарски и шведски език, като текстовете на всеки език са еднакво автентични.
   В потвърждение на което долуподписаните упълномощени представители положиха подписите си под настоящото.

      Съставено в Брюксел на двадесет и осми февруари две хиляди и осма година.
      Hecho en Bruselas, el veintiocho de febrero de dos mil ocho.
      V Bruselu dne dvacátého osmého února dva tisíce osm.
      Udfærdiget i Bruxelles den otteogtyvende februar to tusind og otte.
      Geschehen zu Brüssel am achtundzwanzigsten Februar zweitausendacht.
      Kahe tuhande kaheksanda aasta veebruarikuu kahekümne kaheksandal päeval Brüsselis.
      Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.
      Done at Brussels on the twenty-eighth day of February in the year two thousand and eight.
      Fait à Bruxelles, le vingt-huit février deux mille huit.
      Fatto a Bruxelles, addì ventotto febbraio duemilaotto.
      Briselē, divtūkstoš astotā gada divdesmit astotajā februārī.
      Priimta du tūkstančiai aštuntų metų vasario dvidešimt aštuntą dieną Briuselyje.
      Kelt Brüsszelben, a kétezer-nyolcadik év február huszonnyolcadik napján.
      Magħmul fi Brussell, fit-tmienja u għoxrin jum ta’ Frar tas-sena elfejn u tmienja.
      Gedaan te Brussel, de achtentwintigste februari tweeduizend acht.
      Sporządzono w Brukseli dnia dwudziestego ósmego lutego roku dwa tysiące ósmego.
      Feito em Bruxelas, em vinte e oito de Fevereiro de dois mil e oito.
      Încheiat la Bruxelles, la douăzeci și opt februarie în anul două mii opt.
      V Bruseli dňa dvadsiateho ôsmeho februára dvetisícosem.
      V Bruslju, dne osemindvajsetega februarja leta dva tisoč osem.
      Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.
      Som skedde i Bryssel den tjugoåttonde februari tjugohundraåtta.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         På Europeiska unionens vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération Suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta’ Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

      (1)  ОВ L 53, 27.2.2008 г., стр. 52.

      (2)  ОВ L 176, 10.7.1999 г., стр. 36.

      (3)  ОВ L 64, 7.3.2002 г., стр. 20 и ОВ L 131, 1.6.2000 г., стр. 43, съответно.

      (4)  Вж. стр. 39 от настоящия брой на Официален вестник.

      (5)  Конвенция за прилагане на Споразумението от Шенген от 14 юни 1985 г. между правителствата на държавите от икономическия съюз Бенелюкс, Федерална република Германия и Френската република относно постепенното премахване на контрола по техните общи граници (ОВ L 239, 22.9.2000 г., стр. 19).
   ПРИЛОЖЕНИЕ

      Приложение към протокола за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген

   Разпоредби, посочени в член 2, параграф 2, които Лихтенщайн прилага от датата, определена от Съвета в съответствие с член 10:

               —

               Регламент № 2007/2004/ЕО на Съвета от 26 октомври 2004 г. за учредяване на Европейска агенция за управление на оперативното сътрудничество по външните граници на държавите-членки на Европейския съюз (ОВ L 349, 25.11.2004 г., стр. 1);

               —

               Регламент № 2252/2004/ЕО на Съвета от 13 декември 2004 г. относно стандартите за защитни и биометрични елементи в паспортите и пътните документи, издавани от държавите-членки (ОВ L 385, 29.12.2004 г., стр. 1); Решение на Комисията от 28 февруари 2005 г., за определяне техническите спецификации на стандартите за защитни и биометрични елементи в паспортите и пътните документи, издавани от държавите-членки (C(2005) 409 окончателно) и Решение на Комисията от 28 юни 2006 г. за определяне техническите спецификации на стандартите за защитни и биометрични елементи в паспортите и пътните документи, издавани от държавите-членки (C(2006) 2909 окончателно);

               —

               Решение № 2005/211/ПВР на Съвета от 24 февруари 2005 г. за въвеждане на нови функции в Шенгенската информационна система, включително с оглед борбата срещу тероризма (ОВ L 68, 15.3.2005 г., стр. 44);

               —

               Решение 2005/719/ПВР на Съвета от 12 октомври 2005 г. за определяне на датата за прилагане на някои разпоредби на Решение 2005/211/ПВР за въвеждането на нови функции в Шенгенската информационна система, включително с оглед борбата срещу тероризма (ОВ L 271, 15.10.2005 г., стр. 54);

               —

               Решение 2005/727/ПВР на Съвета от 12 октомври 2005 г. за определяне на датата за прилагане на някои разпоредби от Решение 2005/211/ПВР за въвеждане на нови функции в Шенгенската информационна система, включително с оглед борбата срещу тероризма (ОВ L 273, 19.10.2005, стр. 25);

               —

               Решение 2006/228/ПВР на Съвета от 9 март 2006 г. за определяне на датата за прилагане на някои разпоредби от Решение 2005/211/ПВР за въвеждане на нови функции в Шенгенската информационна система, включително с оглед борбата срещу тероризма (ОВ L 81, 18.3.2006, стр. 45);

               —

               Решение 2006/229/ПВР на Съвета от 9 март 2006 г. за определяне на датата за прилагане на някои разпоредби от Решение 2005/211/ПВР за въвеждане на нови функции в Шенгенската информационна система, включително с оглед борбата срещу тероризма (ОВ L 81, 18.3.2006, стр. 46);

               —

               Решение 2006/631/ПВР на Съвета от 24 юли 2006 г. за определяне на датата за прилагане на някои разпоредби от Решение 2005/211/ПВР за въвеждане на нови функции в Шенгенската информационна система, включително с оглед борбата срещу тероризма (ОВ L 256, 20.9.2006, стр. 18);

               —

               Решение 2005/267/ЕО на Съвета от 16 март 2005 г. за създаване на сигурна интернет-базирана Информационна и координационна мрежа за Службите за управление на миграцията на държавите-членки (ОВ L 83, 1.4.2005, стр. 48);

               —

               Решение на Комисията от 15 декември 2005 г. за определяне на подробни правила за прилагането на Решение № 2005/267/ЕО на Съвета за създаване на сигурна интернет-базирана Информационна и координационна мрежа за Службите за управление на миграцията на държавите-членки (C (2005) 5159 окончателно);

               —

               Регламент (ЕО) № 851/2005 на Съвета от 2 юни 2005 г. за изменение на Регламент (ЕО) № 539/2001 за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани се освободени от това изискване (ОВ L 141, 4.6.2005 г., стр. 3)

               —

               Решение 2005/451/ПВР на Съвета от 13 юни 2005 г. за определяне на датата за прилагане на някои разпоредби на Регламент (ЕО) 871/2004 за въвеждане на нови функции в Шенгенската информационна система, включително с оглед борбата срещу тероризма (ОВ L 158, 21.6.2005, стр. 26);

               —

               Регламент (ЕО) № 1160/2005 на Европейския парламент и на Съвета от 6 юли 2005 г., за изменение на Конвенцията за прилагане на Споразумението от Шенген от 14 юни 1985 г., за постепенното премахване на контрола по общите граници, по отношение достъпа до Шенгенската информационна система от службите на държавите-членки, компетентни за издаването на регистрационни документи за превозни средства (ОВ L 191, 22.7.2005, стр. 18);

               —

               Препоръка 2005/761/ЕО на Европейския парламент и на Съвета от 28 септември 2005 г. за улесняване на издаването от държавите-членки на еднотипни краткосрочни визи за научно-изследователски работници от трети страни, пътуващи в рамките на Общността с цел провеждане на научни изследвания (ОВ L 289, 3.11.2005, стр. 23);

               —

               Решение на Комисията от 29 септември 2005 г. (2005/687/ЕО) относно формата на доклада за дейността на мрежите от служители за връзка по имиграцията и относно положението на приемащата страна по въпроси, свързани с незаконната имиграция (ОВ L 264, 8.10.2005 г., стр. 8);

               —

               Решение 2005/728/ПВР на Съвета от 12 октомври 2005 г. за определяне на датата за прилагане на някои разпоредби на Регламент (ЕО) 871/2004 за въвеждане на нови функции в Шенгенската информационна система, включително с оглед борбата срещу тероризма (ОВ L 273, 19.10.2005, стр. 26);

               —

               Регламент (ЕО) № 2046/2005 на Европейския парламент и на Съвета от 14 декември 2005 г., относно мерките предвидени за улесняване процедурите за подаване на искане и издаване на визи за членовете на Олимпийското семейство, които ще вземат участие в Олимпийските и/или Параолимпийските зимни игри в Торино 2006 г. (ОВ L 334, 20.12.2005, стр. 1);

               —

               Регламент (ЕО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници) (ОВ L 105, 13.4.2006, стр. 1);

               —

               Решение 2006/440/ЕО на Съвета от 1 юни 2006 г. за изменение на приложение 12 към Общите консулски инструкции и приложение 14а към Общия наръчник за таксите, които се събират в съответствие с административните разходи за обработване на заявления за виза (ОВ L 175, 29.6.2006, стр. 77);

               —

               Решение (2006/628/ЕО) на Съвета от 24 юли 2006 г. за определяне на датата за прилагане на член 1, параграфи 4 и 5 от Регламент (ЕО) 871/2004, относно въвеждането на нови функции в Шенгенската информационна система, включително с оглед борбата срещу тероризма (ОВ L 256, 20.9.2006, стр. 15);

               —

               Решение (2006/648/ЕО) на Комисията от 22 септември 2006 г. за определяне на техническите спецификации относно стандартите за биометрични характеристики, свързани с разработването на Визова информационна система (ОВ L 267, 27.9.2006, стр. 41 и поправка ОВ L 267, 27.9.2006, стр. 41);

               —

               Поправка на Решение 2004/512/ЕО на Съвета от 8 юни 2004 г. за създаване на Визова информационна система (ВИС) (ОВ L 271, 30.9.2006, стр. 85)

               —

               Решение (2006/757/ЕО) на Комисията от 22 септември 2006 г. за изменение на Наръчника Sirene (ОВ L 317, 16.11.2006 г., стр. 1)

               —

               Решение (2006/758/ЕО) на Комисията от 22 септември 2006 г. за изменение на Наръчника Sirene (ОВ L 317, 16.11.2006 г., стр. 41)

               —

               Решение (2006/684/ЕО) на Съвета от 5 октомври 2006 г. за изменение на приложение 2, списък А към Общите консулски инструкции относно визовите изисквания за притежателите на индонезийски дипломатически и служебни паспорти (ОВ L 208, 12.10.2006, стр. 29);

               —

               Решение (2006/752/ЕО) на Комисията от 3 ноември 2006 г. за установяване на местата за Визовата информационна система през фазата на разработване (ОВ L 305, 4.11.2006 г., стр. 13);

               —

               Препоръка на Комисията от 6 ноември 2006 г. за създаване на общ "Практически наръчник за граничната охрана (Наръчник по Шенген)", който да се използва от компетентните органи на държавите-членки при извършване на граничен контрол на лица (C(2006) 5186 окончателен);

               —

               Рамково решение 2006/960/ПВР НА Съвета от 18 декември 2006 г. за опростяване обмена на информация и сведения между правоприлагащите органи на държавите-членки на Европейския съюз (ОВ L 386, 29.12.2006 г., стр. 89 и Поправка в ОВ L 75, 15.3.2007 г., стр. 26);

               —

               Регламент (ЕО) № 1986/2006 на Европейския парламент и на Съвета от 20 декември 2006 г. относно достъпа до Шенгенската информационна система от второ поколение (ШИС II) на службите на държавите-членки, отговорни за издаването на свидетелства за регистрация на превозни средства (ОВ L 381, 28.12.2006, стр. 1);

               —

               Регламент (ЕО) № 1987/2006 на Европейския парламент и на Съвета от 20 декември 2006 г. за създаването, функционирането и използването на Шенгенска информационна система от второ поколение (ШИС II) (ОВ L 381, 28.12.2006, стр. 4);

               —

               Регламент (ЕО) № 1931/2006 на Европейския парламент и на Съвета от 20 декември 2006 г. за определяне на правилата за местния граничен трафик на външните сухопътни граници на държавите-членки и за изменение на разпоредбите на Шенгенската конвенция (ОВ L 405, 30.12.2006 г., стр. 1. Поправен вариант в ОВ L 29, 3.2.2007 г., стр. 3);

               —

               Регламент (ЕО) № 1932/2006 на Съвета от 21 декември 2006 г. за изменение на Регламент (ЕО) № 539/2001 за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани се освободени от това изискване (ОВ L 405, 30.12.2006 г., стр. 23. Поправен вариант в ОВ L 29, 3.2.2007 г., стр. 10);

               —

               Регламент (ЕО) № 1988/2006 на Съвета от 21 декември 2006 г. за изменение на Регламент (ЕО) № 2424/2001 за разработване на второ поколение Шенгенска информационна система (SIS II) (ОВ L 411, 30.12.2006 г., стр. 1. Поправен вариант в ОВ L 27, 2.2.2007 г., стр. 3);

               —

               Решение 2006/1007/ПВР на Съвета от 21 декември 2006 г. за изменение на Решение 2001/886/ПВР за разработване на второ поколение Шенгенска информационна система (SIS II) (ОВ L 411, 30.12.2006 г., стр. 78. Поправен вариант в ОВ L 27, 2.2.2007 г., стр. 43);

               —

               Решение (2007/170/ЕО) на Комисията от 16 март 2007 г. относно определяне на мрежовите изисквания за Шенгенската информационна система II (1-ви стълб) (ОВ L 79, 20.3.2007 г., стp. 20);

               —

               Решение (2007/171/ЕО) на Комисията от 16 март 2007 г. относно определяне на мрежовите изисквания за Шенгенската информационна система II (3-ти стълб) (ОВ L 79, 20.3.2007 г., стp. 20);

               —

               Решение № 574/2007/ЕО на Европейския парламент и на Съвета от 23 май 2007 г. за създаване на Фонд за външните граници за периода от 2007 до 2013 г. като част от Общата програма „Солидарност и управление на миграционните потоци“ (ОВ L 144, 6.6.2007 г., стp. 22);

               —

               Решение 2007/533/ПВР на Съвета от 12 юни 2007 г. относно създаването, функционирането и използването на Шенгенска информационна система от второ поколение (ШИС II) (ОВ L 205, 7.8.2007 г., стp. 63)

               —

               Решение 2007/472/ЕО на Съвета от 25 юни 2007 г. за изменение на Решение на изпълнителния комитет, създаден по силата на Шенгенската конвенция от 1990 г., за изменение на финансовия регламент относно разходите по въвеждането и експлоатацията на техническата поддръжка на Шенгенската информационна система (Ц.ШИС) (ОВ L 179, 7.7.2007 г., стp. 50);

               —

               Регламент (ЕО) № 863/2007 на Европейския парламент и на Съвета от 11 юли 2007 г. за установяване на механизъм за създаване на екипи за бърза гранична намеса и за изменение на Регламент (ЕО) № 2007/2004 на Съвета по отношение на този механизъм, и за регулиране на задълженията и правомощията на гост-служителите (ОВ L 199, 31.7.2007 г., стp. 30);

               —

               Решение 2007/519/ЕО на Съвета от 16 юли 2007 г. за изменение на част 2 от Шенгенската консултативна мрежа (технически спецификации) (ОВ L 192, 24.7.2007 г., стp. 26);

               —

               Решение 2007/599/ЕО на Комисията от 27 август 2007 година за прилагане на Решение № 574/2007/ЕО на Европейския парламент и на Съвета относно приемането на стратегическите насоки за периода от 2007 до 2013 г. (ОВ L 233, 5.9.2007 г., стp. 3);

               —

               Решение 2007/866/ЕО на Съвета от 6 декември 2007 г. за изменение на част 1 на Шенгенската консултативна мрежа (технически спецификации) (ОВ L 340, 22.12.2007 г., стp. 92).


title: Решение на Съвета от 15 октомври 2007 година относно назначаването на член от Обединеното кралство на Управителния съвет на Европейския център за развитие на професионалното обучение

text:
               19.1.2008

               BG

               Официален вестник на Европейския съюз

               C 14/21

      РЕШЕНИЕ НА СЪВЕТА

   от 15 октомври 2007 година
   относно назначаването на член от Обединеното кралство на Управителния съвет на Европейския център за развитие на професионалното обучение
   (2008/C 14/07)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, предложена от правителството на Обединеното кралство,
   като има предвид, че:

               (1)

               С Решението си от 18 септември 2006 г. (2) Съветът назначи членовете на Управителния съвет на Европейския център за развитие на професионалното обучение за периода от 18 септември 2006 г. до 17 септември 2009 г.

               (2)

               Едно място на член на Управителния съвет на Центъра от категорията на правителствените представители се освободи вследствие оставката на г-жа Pauline CHARLES,

               (3)

               Членът от Обединеното кралство на Управителния съвет на гореспоменатия Център следва да бъде назначен за оставащата част от настоящия мандат, който изтича на 17 септември 2009 г.

         РЕШИ:
   Член единствен
   Посоченото по-долу лице се назначава за член на Управителния съвет на Европейския център за развитие на професионалното обучение за оставащата част от мандата, който продължава до 17 септември 2009 г.:
   I.   ПРАВИТЕЛСТВЕН ПРЕДСТАВИТЕЛ
   ОБЕДИНЕНОТО КРАЛСТВО: Г-жа Nicola SAMS

      Съставено в Люксембург на 15 октомври 2007 година.

            За Съвета

            Председател

         L. AMADO

      (1)  ОВ L 39, 13.2.1975 г., стр. 1. Регламент, последно изменен с Регламент (ЕО) № 2051/2004 (ОВ L 355, 1.12.2004 г., стр. 1).

      (2)  ОВ С 240, 5.10.2006 г., стр. 1.


title: Решение 2012/173/ОВППС на Съвета от 23 март 2012 година относно задействането на Оперативния център на ЕС за мисиите и операцията по линия на общата политика за сигурност и отбрана в региона на Африканския рог

text:
               27.3.2012

               BG

               Официален вестник на Европейския съюз

               L 89/66

         РЕШЕНИЕ 2012/173/ОВППС НА СЪВЕТА
   от 23 март 2012 година
   относно задействането на Оперативния център на ЕС за мисиите и операцията по линия на общата политика за сигурност и отбрана в региона на Африканския рог
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 17 декември 2004 г. Европейският съвет одобри предложенията за създаване на оперативен център и за неговия мандат.

               (2)

               На 18 юни 2007 г. Съветът одобри насоките за структурата на командване и контрол на гражданските операции на ЕС по управление на кризи.

               (3)

               На 7 април 2008 г. с Решение 2008/298/ОВППС (1) Съветът измени Решение 2001/80/ОВППС от 22 януари 2001 г. за създаването на Военния състав на Европейския съюз (2), за да определи наред с другото задачите на Военния състав на Европейския съюз (ВСЕС) във връзка с Оперативния център на ЕС.

               (4)

               На 10 ноември 2008 г. Съветът прие Съвместно действие 2008/851/ОВППС (3) за създаване на операция Atalanta с цел възпиране на пиратските действия край бреговете на Сомалия.

               (5)

               На 15 февруари 2010 г. Съветът прие Решение 2010/96/ОВППС (4) за военна мисия на Европейския съюз в подкрепа на обучението на сомалийските сили за сигурност (EUTM Somalia).

               (6)

               На 14 ноември 2011 г. Съветът прие стратегическа рамка за Африканския рог с цел направляване на действията на ЕС в региона.

               (7)

               На 1 декември 2011 г. Съветът постигна съгласие да ускори планирането във връзка със задействането на Оперативния център на ЕС за мисиите и операцията по линия на общата политика за сигурност и отбрана (ОПСО) в региона на Африканския рог, в съответствие с неговия мандат.

               (8)

               На 16 декември 2011 г. Съветът постигна съгласие по концепцията за управление на кризи за мисията за изграждане на регионален морски капацитет като гражданска мисия по линия на ОПСО с експертен военен опит.

               (9)

               На 23 януари 2012 г. Съветът постигна съгласие, че Оперативният център на ЕС следва да бъде задействан за мисиите и операцията по линия на ОПСО в региона на Африканския рог.

               (10)

               Оперативният център на ЕС следва да улеснява координацията и да подобрява единодействието между мисиите и операцията по линия на ОПСО в региона на Африканския рог в контекста на стратегическата рамка за Африканския рог и в тясна връзка със специалния представител на ЕС (СПЕС) за Африканския рог.

               (11)

               Оперативният център на ЕС следва да бъде подпомаган от съществуващите структури на ВСЕС и подсилен от звеното за подкрепа на EUTM Somalia и екипа за връзка на Atalanta.

               (12)

               Като има предвид изискването да оптимизира своята подкрепа за всички мисии и операции по линия на ОПСО, ВСЕС следва да предоставя подкрепа на Оперативния център на ЕС в рамките на своите средства и способности,

         ПРИЕ НАСТОЯЩОТО РЕШЕНИЕ:
   Член 1
   Задействане на Оперативния център на ЕС
   1.   Оперативният център на ЕС се задейства в подкрепа на мисиите и операцията по линия на общата политика за сигурност и отбрана (ОПСО) в региона на Африканския рог, а именно операция Atalanta, EUTM Somalia и планираната гражданска мисия по линия на ОПСО за изграждане на регионален морски капацитет.
   2.   Задействането на Оперативния център на ЕС не засяга съответните военни и цивилни вериги на командване на тези мисии и на операцията, посочена в параграф 1.
   Член 2
   Мандат и задачи
   1.   Оперативният център на ЕС предоставя подкрепа в областта на оперативното планиране и провеждане на операция Atalanta, EUTM Somalia и бъдещата гражданска мисия по линия на ОПСО за изграждане на регионален морски капацитет с оглед на повишаването на ефективността, последователността и единодействието. В рамките на тези действия Оперативният център на ЕС способства за улесняване на обмена на информация, подобряване на координацията и укрепване на гражданско-военното единодействие.
   2.   Оперативният център на ЕС изпълнява следните задачи:

               а)

               да предоставя пряка подкрепа на командващия гражданските операции при оперативното планиране и провеждането на мисията за изграждане на регионален морски капацитет, като използва експертния си военен опит и специализирания експертен опит за планиране;

               б)

               да предоставя подкрепа на командващия мисията EUTM и засилва стратегическата координация между EUTM Somalia, другите мисии и операцията по линия на ОПСО в региона на Африканския рог;

               в)

               да осигурява връзка с операция Atalanta;

               г)

               да предоставя подкрепа на Дирекцията за управление на кризи и планиране, по нейно искане, при стратегическото планиране на мисиите и операцията по линия на ОПСО в региона на Африканския рог;

               д)

               да улеснява взаимодействието между мисиите и операцията по линия на ОПСО в региона на Африканския рог и структурите, намиращи се в Брюксел;

               е)

               да улеснява координацията и да подобрява единодействието между операция Atalanta, EUTM Somalia и мисията за изграждане на регионален морски капацитет в контекста на стратегическата рамка за Африканския рог и в тясна връзка със специалния представител на ЕС за Африканския рог.

         Член 3
   Ръководител на Оперативния център на ЕС
   1.   Капитан (ВМС) Ad VAN DER LINDE се назначава за ръководител на Оперативния център на ЕС за период от две години, който може да бъде продължен по решение на Съвета.
   2.   Ръководителят на Оперативния център на ЕС изпълнява задачите си под политическия контрол и стратегическото ръководство на Комитета по политика и сигурност (КПС), и когато е уместно, под военното ръководство на Военния комитет на Европейския съюз (ВКЕС).
   3.   Ръководителят на Оперативния център на ЕС упражнява ръководство над състава на Оперативния център на ЕС по всички въпроси, свързани с мандата и задачите на Оперативния център на ЕС.
   4.   Ръководителят на Оперативния център на ЕС отговаря за изпълнението на исканията, отправяни към оперативния център, от командващия гражданските операции, командващия операция Atalanta, командващия мисията EUTM и Дирекцията за управление на кризи и планиране. Той осигурява правилното функциониране на Оперативния център на ЕС и координира ефикасното използване на способностите. Крайната отговорност за документите за оперативно планиране и решенията, свързани с провеждането на мисиите и на операцията, носят съответно командващият гражданските операции, командващият мисията EUTM и командващият операция Atalanta.
   5.   В рамките на своята отговорност ръководителят на Оперативния център на ЕС докладва редовно на ВКЕС и на КПС.
   Член 4
   Персонал
   1.   Човешките ресурси на Оперативния център на ЕС включват:

               а)

               личен състав, предоставен от ВСЕС;

               б)

               звеното за подкрепа на EUTM;

               в)

               екипа за връзка на Atalanta;

               г)

               персонал, командирован от държавите-членки.

         2.   Човешките ресурси, предоставени на разположение на Оперативния център на ЕС, притежават целия военен експертен опит, необходим за правилното изпълнение на мандата и задачите въз основа на план за изпълнение, представен на КПС и подлежат на редовен преглед. Отговорност за точното определяне на необходимия експертен опит носят ръководителят на Оперативния център на ЕС, в тясна консултация с командващите операциите и мисиите, командващият гражданските операции и ВСЕС.
   3.   Всички членове на персонала спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (5).
   Член 5
   Организация
   Оперативният център на ЕС е организиран съгласно функционалните отговорности, съответстващи на изискванията на подкрепяните от него мисии и операция по линия на ОПСО.
   Член 6
   Подкрепа от ВСЕС
   В рамките на своите средства и способности ВСЕС предоставя подкрепа на Оперативния център на ЕС, в съответствие с неговия мандат, като:

               а)

               осигурява наличността и готовността на персонала, базата и оборудването на Оперативния център на ЕС;

               б)

               поддържа, осъвременява и подменя оборудването на Оперативния център на ЕС;

               в)

               поддържа помещенията, използвани от Оперативния център на ЕС.

         Член 7
   Финансиране
   1.   Осигуреният от ВСЕС личен състав се финансира в съответствие с правилата, приложими към ВСЕС.
   2.   Персоналът, предоставен от държавите-членки, се състои от национални експерти, командировани без право на разходи.
   3.   Пътните и други разходи, които не се покриват от бюджета на съответната мисия или операция по линия на ОПСО, се поемат от бюджета на Службата за външна дейност съгласно приложимите финансови разпоредби.
   Член 8
   Преглед
   Мандатът, задачите, работата и финансирането на Оперативния център на ЕС се преразглеждат в контекста на цялостните структури на ЕС за управление на кризи на 24 септември 2012 г. и след това на редовни интервали. Настоящото решение може да бъде преразгледано при необходимост.
   Член 9
   Влизане в сила и срок на действие
   Настоящото решение влиза в сила в деня на приемането му.
   То се прилага за първоначален период от две години.

      Съставено в Брюксел на 23 март 2012 година.

            За Съвета

            Председател

         C. ASHTON

      (1)  ОВ L 102, 12.4.2008 г., стр. 25.

      (2)  ОВ L 27, 30.1.2001 г., стр. 7.

      (3)  ОВ L 301, 12.11.2008 г., стр. 33.

      (4)  ОВ L 44, 19.2.2010 г., стр. 16.

      (5)  ОВ L 141, 27.5.2011 г., стр. 17.


title: 2010/365/ЕС: Решение на Съвета от 29 юни 2010 година относно прилагането на разпоредбите на достиженията на правото от Шенген във връзка с Шенгенската информационна система в Република България и в Румъния

text:
               1.7.2010

               BG

               Официален вестник на Европейския съюз

               L 166/17

         РЕШЕНИЕ НА СЪВЕТА
   от 29 юни 2010 година
   относно прилагането на разпоредбите на достиженията на правото от Шенген във връзка с Шенгенската информационна система в Република България и в Румъния
   (2010/365/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Акта за присъединяване от 2005 г., и по-специално член 4, параграф 2 от него,
   като взе предвид становището на Европейския парламент (1),
   като има предвид, че:

               (1)

               В член 4, параграф 2 от Акта за присъединяване от 2005 г. се предвижда, че разпоредбите на достиженията на правото от Шенген, различни от посочените в приложение II към същия акт, се прилагат в България и Румъния (наричани по-долу „заинтересованите държави-членки“) само съгласно решение на Съвета в тази връзка, след проверка за спазването на необходимите условия за прилагането на тези достижения на правото.

               (2)

               Съветът извърши проверка дали заинтересованите държави-членки осигуряват задоволително ниво на защита на данните чрез предприемането на следните стъпки:
               на заинтересованите държави-членки бе изпратен изчерпателен въпросник, като отговорите им бяха записани, и в тези държави-членки бяха направени посещения с цел проверка и оценка в съответствие с приложимите шенгенски процедури за оценка, посочени в Решението на Изпълнителния комитет за създаване на Постоянен комитет относно оценката и прилагането на достиженията на правото от Шенген (SCH/Com-ex (98) 26 def.) (2), в областта на защитата на данните.

               (3)

               На 26 април 2010 г. Съветът заключи, че заинтересованите държави-членки са изпълнили условията в тази област. Следователно е възможно да се определи дата, от която достиженията на правото от Шенген във връзка с Шенгенската информационна система (ШИС) могат да започнат да се прилагат в тези държави-членки.

               (4)

               Влизането в сила на настоящото решение следва да позволи прехвърлянето на реални данни от ШИС към заинтересованите държави-членки. Конкретното използване на тези данни следва да позволи на Съвета, посредством приложимите шенгенски процедури за оценка, посочени в SCH/Com-ex (98) 26 def., да провери правилното прилагане в заинтересованите държави-членки на разпоредбите на достиженията на правото от Шенген във връзка с ШИС. След извършването на тези оценки Съветът следва да вземе решение относно отмяната на проверките по вътрешните граници с тези държави-членки.

               (5)

               Следва да бъде прието отделно решение на Съвета, в което да се определи дата за отмяна на проверките по вътрешните граници. До определената с това решение дата следва да се наложат някои ограничения върху използването на ШИС.

               (6)

               По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Спора-зумението, сключено между Съвета на Европейския съюз и Република Исландия и Кралство Норвегия за асоцииране на последните в процеса на изпълнение, прилагане и развитие на достиженията на правото от Шенген (3), които попадат в областта, посочена в член 1, буква Ж от Решение 1999/437/ЕО на Съвета (4) относно определени условия по прилагането на посоченото споразумение.

               (7)

               По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (5), които попадат в областта, посочена в член 1, буква Ж от Решение 1999/437/ЕО, във връзка с член 3 от Решение 2008/149/ПВР на Съвета (6) и член 3 от Решение 2008/146/ЕО на Съвета (7),

         ПРИЕ НАСТОЯЩОТО РЕШЕНИЕ:
   Член 1
   1.   На 15 октомври 2010 г. разпоредбите на достиженията на правото от Шенген във връзка с ШИС, които са посочени в приложение I, започват да се прилагат за Република България и за Румъния както между тях, така и в отношенията им с Кралство Белгия, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Латвия, Република Литва, Великото херцогство Люксембург, Република Унгария, Малта, Кралство Нидерландия, Република Австрия, Република Полша, Португалската република, Република Словения, Словашката република, Република Финландия и Кралство Швеция, както и с Република Исландия, Кралство Норвегия и Конфедерация Швейцария.
   2.   На определената в тях дата разпоредбите на достиженията на правото от Шенген във връзка с ШИС, които са посочени в приложение II, започват да се прилагат за Република България и за Румъния както между тях, така и в отношенията им с Кралство Белгия, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Латвия, Република Литва, Великото херцогство Люксембург, Република Унгария, Малта, Кралство Нидерландия, Република Австрия, Република Полша, Португалската република, Република Словения, Словашката република, Република Финландия и Кралство Швеция, както и с Република Исландия, Кралство Норвегия и Конфедерация Швейцария.
   3.   От 29 юни 2010 г. може да се прехвърлят реални данни от ШИС към заинтересованите държави-членки.
   От 15 октомври 2010 г. заинтересованите държави-членки, подобно на държавите-членки, по отношение на които вече се прилагат достиженията на правото от Шенген, могат да въвеждат данни в ШИС и да използват данни от ШИС при спазване на разпоредбите на параграф 4.
   4.   До датата на отмяна на проверките по вътрешните граници със заинтересованите държави-членки тези държави-членки:

               а)

               не са задължени да отказват влизане на тяхна територия или да експулсират граждани на трети държави, за които друга държава-членка е подала сигнал по ШИС за целите на отказ на влизане;

               б)

               се въздържат от въвеждане на данните, обхванати от член 96 от Конвенцията от 19 юни 1990 г. за прилагане на Шенгенското споразумение от 14 юни 1985 г. между правителствата на държавите от Икономическия съюз Бенелюкс, Федерална република Германия и Френската република относно постепенното премахване на контрола по техните общи граници (наричана по-долу „Шенгенската конвенция“) (8).

         Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Люксембург на 29 юни 2010 година.

            За Съвета

            Председател

         E. ESPINOSA

      (1)  Становище от 17 юни 2010 г. (все още непубликувано в Официален вестник).

      (2)  ОВ L 239, 22.9.2000 г., стр. 138.

      (3)  ОВ L 176, 10.7.1999 г., стр. 36.

      (4)  ОВ L 176, 10.7.1999 г., стр. 31.

      (5)  ОВ L 53, 27.2.2008 г., стр. 52.

      (6)  ОВ L 53, 27.2.2008 г., стр. 50.

      (7)  ОВ L 53, 27.2.2008 г., стр. 1.

      (8)  ОВ L 239, 22.9.2000 г., стр. 19.

      ПРИЛОЖЕНИЕ I

         Списък на разпоредбите на достиженията на правото от Шенген във връзка с ШИС по смисъла на член 4, параграф 2 от Акта за присъединяване от 2005 г., които трябва да започнат да се прилагат за заинтересованите държави-членки

                  1.

                  По отношение на разпоредбите на Шенгенската конвенция:
                  Член 64 и членове 92—119 от Шенгенската конвенция.

                  2.

                  Други разпоредби във връзка с ШИС:

                              а)

                              решения на Изпълнителния комитет, създаден с Шенгенската конвенция:
                              Решение на Изпълнителния комитет от 15 декември 1997 г. за изменение на финансовия регламент относно Ц.ШИС (SCH/Com-ex (97) 35) (1);

                              б)

                              декларации на Изпълнителния комитет, създаден с Шенгенската конвенция:

                                          i)

                                          Декларация на Изпълнителния комитет от 18 април 1996 г. за определяне на понятието „чужденец“ (SCH/Com-ex (96) decl 5) (2);

                                          ii)

                                          Декларация на Изпълнителния комитет от 28 април 1999 г. относно структурата на ШИС (SCH/Com-ex (99) decl 2 rev) (3);

                              в)

                              други правни инструменти:

                                          i)

                                          Решение 2000/265/ЕО на Съвета от 27 март 2000 г. относно съставяне на финансов регламент, уреждащ бюджетните аспекти на управлението от страна на заместник генералния секретар на Съвета на сключени от него в качеството му на представител на определени държави-членки договори, свързани с изграждането и функционирането на комуникационната инфраструктура на Шенгенското пространство Sisnet (4);

                                          ii)

                                          Наръчникът SIRENE (5);

                                          iii)

                                          Регламент (ЕО) № 871/2004 на Съвета от 29 април 2004 г. за въвеждане на някои нови функции в Шенгенската информационна система, включително в борбата с тероризма (6) и всички последващи решения относно датата, от която започва прилагането на тези функции;

                                          iv)

                                          Решение 2005/211/ПВР на Съвета от 24 февруари 2005 г. за въвеждане на нови функции в Шенгенската информационна система, включително и с оглед борбата срещу тероризма (7) и всички последващи решения относно датата, от която започва прилагането на тези функции;

                                          v)

                                          Регламент (ЕО) № 1160/2005 на Европейския парламент и на Съвета от 6 юли 2005 г. за изменение на Конвенцията за прилагането на Шенгенското споразумение от 14 юни 1985 г. относно постепенното премахване на проверките по общите граници, по отношение на достъпа до Шенгенската информационна система на службите в държавите-членки, които отговарят за издаването на сертификати за регистрация на превозните средства (8);

                                          vi)

                                          член 5, параграф 4, буква a), разпоредбите на дял II от Регламент (ЕО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници) (9), както и приложенията към него, отнасящи се до Шенгенската информационна система (ШИС);

                                          vii)

                                          Регламент (ЕО) № 1104/2008 на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (10);

                                          viii)

                                          Решение 2008/839/ПВР на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (11).

         (1)  ОВ L 239, 22.9.2000 г., стр. 444.

         (2)  ОВ L 239, 22.9.2000 г., стр. 458.

         (3)  ОВ L 239, 22.9.2000 г., стр. 459.

         (4)  ОВ L 85, 6.4.2000 г., стр. 12.

         (5)  Части от наръчника SIRENE бяха публикувани в ОВ C 38, 17.2.2003 г., стр. 1. Наръчникът бе изменен с решения 2006/757/ЕО (ОВ L 317, 16.11.2006 г., стр. 1) и 2006/758/ЕО (ОВ L 317, 16.11.2006 г., стр. 41) на Комисията.

         (6)  ОВ L 162, 30.4.2004 г., стр. 29.

         (7)  ОВ L 68, 15.3.2005 г., стр. 44.

         (8)  ОВ L 191, 22.7.2005 г., стр. 18.

         (9)  ОВ L 105, 13.4.2006 г., стр. 1.

         (10)  ОВ L 299, 8.11.2008 г., стр. 1.

         (11)  ОВ L 299, 8.11.2008 г., стр. 43.

      ПРИЛОЖЕНИЕ II

         Списък на разпоредбите на достиженията на правото от Шенген във връзка с ШИС по смисъла на член 4, параграф 2 от Акта за присъединяване от 2005 г., които трябва да започнат да се прилагат за заинтересованите държави-членки на датата, определена в тези разпоредби

                  1.

                  Регламент (ЕО) № 1986/2006 на Европейския парламент и на Съвета от 20 декември 2006 г. относно достъпа до Шенгенската информационна система от второ поколение (ШИС II) на службите на държавите-членки, отговорни за издаването на свидетелства за регистрация на превозни средства (1).

                  2.

                  Регламент (ЕО) № 1987/2006 на Европейския парламент и на Съвета от 20 декември 2006 г. за създаването, функционирането и използването на Шенгенската информационна система от второ поколение (ШИС II) (2).

                  3.

                  Решение 2007/533/ПВР на Съвета от 12 юни 2007 г. относно създаването, функционирането и използването на Шенгенската информационна система от второ поколение (ШИС II) (3).

         (1)  ОВ L 381, 28.12.2006 г., стр. 1.

         (2)  ОВ L 381, 28.12.2006 г., стр. 4.

         (3)  ОВ L 205, 7.8.2007 г., стр. 63.


title: Решение (ЕС) 2015/214 на Съвета от 10 февруари 2015 година за одобряване на генералния план за Shift2Rail

text:
               12.2.2015

               BG

               Официален вестник на Европейския съюз

               L 36/7

         РЕШЕНИЕ (ЕС) 2015/214 НА СЪВЕТА
   от 10 февруари 2015 година
   за одобряване на генералния план за Shift2Rail
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕС) № 642/2014 на Съвета от 16 юни 2014 г. за създаването на съвместно предприятие Shift2Rail (1), и по-специално член 1, параграф 4 от приложение I към него,
   като взе предвид предложението на Европейската комисия,
   като има предвид, че:

               (1)

               Генералният план за Shift2Rail следва да бъде утвърден и разработен от съвместното предприятие Shift2Rail след консултации с Европейската железопътна агенция и с технологичната платформа на Европейския консултативен съвет за научни изследвания в областта на железопътния транспорт (ERRAC) с цел насърчаване на иновациите в железопътния сектор в дългосрочен план.

               (2)

               В генералния план за Shift2Rail следва да се посочват основните приоритети и съществените експлоатационни и технологични иновации, набелязани като необходими от всички заинтересовани страни за постигане на целите на съвместното предприятие Shift2Rail, предвидени в Регламент (ЕС) № 642/2014.

               (3)

               Генералният план за Shift2Rail следва да е насочен към постигане на резултати и към ограничен брой ключови тематични области или програми за иновации, посочени в приложение I към Регламент (ЕС) № 642/2014.

               (4)

               Текстът на генералния план за Shift2Rail, одобрен от управителния съвет на 24 септември 2014 г. и отразяващ основните становища на съответните заинтересовани страни, представлява основата за поканата за набиране на асоциирани членове, отправена от Комисията на 6 октомври 2014 г. в съответствие с приложение I към Регламент (ЕС) № 642/2014, и основа за утвърждаване на работния план на съвместното предприятие Shift2Rail,

         ПРИЕ НАСТОЯЩОТО РЕШЕНИЕ:
   Член единствен
   Одобрява се стратегическият генерален план за Shift2Rail.

      Съставено в Брюксел на 10 февруари 2015 година.

            За Съвета

            Председател

         E. RINKĒVIČS

      (1)  ОВ L 177, 17.6.2014 г., стр. 9.